title: Diario de Teruel
text: O Diario de Teruel ye un periodico aragonés fundato l'1 d'octubre de 1885 en Teruel por Alfonso Torán y que se publico mientres menos d'un anyo. Dimpués, en 1901 reapareixe d'a man de Dionisio Zarzoso (fundador de El Eco de Teruel) y dura dica 1908 calendata en a que torna a desapareixer.
  
  Mientres a dictadura d'o Cheneral Franco, o Diario de Teruel se rotula como diario Lucha, pertenexient a la dita Prensa d'o Movimiento. No ye dica a Transición quan recupera o suyo nombre orichinal
  
  Ya en 1980 reapareixe por tercera y zaguera vegata debito a la creyación por parti d'a Deputación Provincial de Teruel d'a Fundación para la Información de Teruel (FITE), entidat que s'encargó d'a suya edición dica 2006, quan se creyó una Entidat Publica Empresarial.
  
  En l'actualidat o Diario de Teruel tien a suya seu en uns locals en l'Avenita de Sagunto d'o Ensanche d'a capital teruelana y conta con una sucursal en a ciudat d'Alcanyiz. O director ye Juan José Francisco Valero y a redactora chefe ye Alicia Royo Marco.
  
  Vinclos externos 
    Pachina web de Diario de Teruel
  
  Periodicos d'Aragón
  Periodicos en castellano